open-index/open-wikipedia-markdown huggingface dataset:
פסטיבל לוקרנו

**פסטיבל לוקרנו** (באנגלית: **Locarno Festival** או **Locarno Film Festival**, בעבר נקרא **Festival del film Locarno**) הוא פסטיבל סרטים שנתי, המתקיים בחודש אוגוסט בלוקרנו שבשווייץ. הפסטיבל, שנוסד בשנת 1946, הוא אחד מפסטיבלי הקולנוע הפעילים הוותיקים ביותר, והוא ידוע כפלטפורמה יוקרתית עבור סרטים אמנותיים. הפסטיבל מציג סרטים במסגרות שונות, הן תחרותיות והן לא-תחרותיות, לרבות סרטים עלילתיים ותיעודיים באורך מלא, סרטים קצרים, סרטי אוונגרד ורטרוספקטיביות. הקרנות במסגרת ה-"Piazza Grande" נערכות באחד ממקומות ההקרנה הגדולים בעולם, עם 8,000 צופים.

מאז 2013, קרלו צ'טריאן משמש כמנהלו האמנותי של הפסטיבל. ועדת הבחירה הראשית כוללת את מארק פרנסון, לורנצו אספוזיטו, סרג'יו פאנט ואאורלי גודט.

## פרסים
הפרס הראשון של הפסטיבל הוא נמר הזהב, המוענק לסרט הטוב ביותר בתחרות הבינלאומית. פרסים אחרים כוללים את "Leopard of Honour" על הישגים בקריירה, ואת פרס "Prix du Public" בחסות UBS, פרס חביב הקהל.
## סרטים ישראלים בפסטיבל
במשך השנים השתתפו בפסטיבל עשרות סרטים מישראל, ביניהם: "אוונטי פופולו" (1986) שזכה בפרס "נמר הזהב" בקטגוריית הסרט הזר, "הכלה הסורית" שזכה בפרס חביב הקהל, ו"שליחותו של הממונה על משאבי אנוש" (2010)  שזכה בפרס חביב הקהל.

## גלריה

קובץ:Festival internazionale del film di Locarno.JPG|
קובץ:Festival-del-film-locarno-03.jpg|
קובץ:Piazza Grande Locarno.jpg|


## קישורים חיצוניים

* 

## הערות שוליים

לוקרנו
קטגוריה:שווייץ: תיירות
קטגוריה:שווייץ: תרבות
קטגוריה:טיצ'ינו (קנטון)
ברני דו פלסיס

**ברני דו פלסיס** (באנגלית: **Barny Du Plessis**) הוא מפתח גוף בריטי, מר יוניברס לשנת 2014.

## קריירה
דו פלסיס החל לעסוק בפיתוח גוף בגיל 18. בשנת 1997, בגיל 23, הפך למפתח גוף מקצועני. לאורך הקריירה שלו השתתף בכמעט 60 תחרויות לפיתוח גוף וזכה בתארים רבים בתחרויות לאומיות ובינלאומיות.

הוא גדל כילד צמחוני, אולם בגיל 18, כשהחל לעסוק בפיתוח גוף, החל לצרוך בשר משום שהוא סבר שהוא חייב לאכול בשר על מנת לקבל מספיק חלבון. בשנת 2014, אימץ אורח חיים טבעוני בעיקר מטעמים מוסריים. בשנת 2016, השתתף בפרסומת של PETA לקידום טבעונות. בשנת 2017, החל לעסוק באמנות קעקועים טבעונית (קעקועים שנעשים בעזרת דיו שאינו מכיל חומרים מן החי ושאינם מנוסים על עורות של חזירים).

בשנת 2014, השתתף בסרט שומרי הגלקסיה, ובשנת 2015, השתתף בסרט הדוקומנטרי Vegan.
מתגורר עם אשתו (מפתחת גוף טבעונית, ומרת בריטניה לשנת 2010) ג'וסי דו פלסיס (Josie Du Plessis) בנוריץ', אנגליה.

## הישגים בולטים
* בשנת 2012, זכה בתואר מר אנגליה (NABBA).
* בשנת 2013, זכה בתואר מר בריטניה (NABBA).
* בשנת 2014 זכה בתואר מר אנגליה (NABBA).
* בשנת 2014 בתואר מר יוניברס (NABBA).

## קישורים חיצוניים

* ברני דו פלסיס - רשימת הישגים
* 
* Plant Power – Meet Vegan Bodybuilder Barny du Plessis, The MALESTROM, Sep 3, 2017
* דיאטה צמחונית של מפתח גוף

## הערות שוליים

קטגוריה:מפתחי גוף
קטגוריה:ספורטאים בריטים
קטגוריה:ספורטאים טבעונים
קטגוריה:טבעונים בריטים
אלנה לוקאוסקיינה

**אלנה לוקאוסקיינה** (בליטאית: **Elena Lukauskienė**; 1 בינואר 1909 – 17 במרץ 1959) לבית **סטנקביצ'יוטה** (**Stankevičiūtė**) והייתה ידועה גם כ**אלנה רקלאוסקיינה-לוקאוסקיינה** (**Raclauskienė-Lukauskienė**), הייתה אמנית שחמט ליטאית. היא הייתה פעמיים אלופת ליטא לנשים בשחמט (בשנים 1938 ו-1949) והשתתפה באליפות העולם לנשים בשחמט (1939). היא הצילה שני ילדים יהודים במהלך השואה בליטא והוכרה בתור חסידת אומות העולם ב-2006.

## קריירה בשחמט
משנות ה-1930 עד שנות ה-1950 המוקדמות הייתה ידועה בתור אחת החזקות שבין שחקניות השחמט בליטא. לפני המלחמה השתתפה בתחרויות שחמט תחת שם משפחתו של בעלה הראשון. ב-1938 זכתה באליפות השחמט הליטאית לנשים. בשנת 1939 השתתפה באליפות העולם בשחמט לנשים בבואנוס איירס וזכתה במקום ה-18 (בטורניר ניצחה ורה מנצ'יק). אחרי מלחמת העולם השנייה המשיכה להשתתף בתחרויות שחמט. ב-1948 ייצגה את ליטא בנבחרת ברית המועצות בשחמט. ב-1949 זכתה שוב באליפות ליטא לנשים בשחמט. לאחר מכן הייתה שלוש שנים ברציפות הזוכה במדליית הארד בטורניר זה (1950, 1951, 1952).

## חסידי אומות העולם
באביב 1944, אלנה ובעלה השני מיקאס לוקאוסקאס (1911-1996) הצילו שני ילדים יהודים. לפני המלחמה, אביהם של הילדים היה הבעלים של בית הדפוס שבו עבד מיקאס. האב, שמעון יוסלביץ, נספה בעת חיסולו של גטו קובנה, ואמם לאה נכלאה במחנה שטוטהוף. בסוף המלחמה שבו שני הילדים ששרדו אל אמם, ששרדה אף היא. ב-2006, הוכרו אלנה ובעלה מיקאס לוקאוסקאס על ידי יד ושם בתור חסידי אומות העולם.

## הערות שוליים

קטגוריה:ליטאיות חסידות אומות העולם
קטגוריה:שחמטאיות ליטאיות
קטגוריה:ילידות 1909
קטגוריה:נפטרות ב-1959
פרס גרייסי

**פרסי גרייס ** (באנגלית: **Gracie Awards**) הם פרסים המוענקים על ידי קרן הברית למען נשים בתקשורת (AWM) בארצות הברית, כדי לכבד ולהכיר בעבודות של נשים, עבור נשים, ועל נשים, כמו גם בנשים אשר תרמו באופן יוצא דופן בתחום המדיה אלקטרונית ותחומים נושקים.
[שמאל|ממוזער|הפרס הוא על שמה של כוכבת הרדיו והטלוויזיה [גרייסי אלן.]]

## היסטוריה
טקס פרסי גרייסי נערך על ידי קרן הברית למען נשים בתקשורת  (AWM), מאז 1975. הפרסים הם על שמה של כוכבת הרדיו והטלוויזיה גרייסי אלן. אלן הייתה קומיקאית ובדרנית מצליחה, וכן יזמית ואקטיביסטית. כמחצית מהצמד ברנס ואלן, עם בעלה ג'ורג' ברנס, שהיה אחד המופעים הקומיים הבולטים ביותר בהיסטוריה האמריקאית, גרייסי הייתה מודל לחיקוי עבור נשים בתחומי התקשורת והבידור.

טקסי פרס גרייסי מחולקים לשניים. בערב הראשון מתקיימת גאלת עניבה שחורה בה מוענקים הפרסים המרכזיים, ואשר נערך בבוורלי הילס, קליפורניה. החלק השני הוא פחות רשמי, ומתקיים במסגרת ארוחת צהריים, בה מוענקים פרסים מקומיים, פרסי אינטרנט, ופרסי סטודנטים. חלק זה מתקיים בניו יורק.

## קטגוריות
בין הקטגוריות של הפרסים:

## זוכות נבחרות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
גרייסי
גרייסי
קטגוריה:פמיניזם באמנות
קטגוריה:נשים בקולנוע
קטגוריה:פרסים המוענקים לנשים: אמנות
קטגוריה:נשים בתקשורת
*
אנדרו האוויל

**אנדרו האוויל** (באנגלית: **Andrew Havill**; נולד ב-1 ביוני 1965) הוא שחקן אנגלי.

## ביוגרפיה
האוויל עבד עם הלהקה השייקספירית המלכותית, וב-1996 הופיע בווסט אנד הלונדוני במחזה "האישה בשחור". תפקידיו בתיאטרון כללו עבודה עם המחזאי אלן אייקבורן במחזה "Virtual Reality", הפקה של הווסט אנד למחזה "Ring Round the Moon" מאת ז'אן אנוי, ובהפקות של המחזות "קומדיה של טעויות" ו"נשות וינדזור העליזות" בבימויו של כריס לסקומב בתיאטרון שייקספיר גלוב.

על הופעתו של האוויל ב-"נשות וינדזור העליזות" כתבה לין גרדנר בהגרדיאן ש"התזמון הקומי של הארוויל הוא תענוג". ב-2010 גילם האוויל שוב את פרנק פורד באותו מחזה בסיבוב הופעות בארצות הברית. בן ברנטלי מהניו יורק טיימס שיבח אותו על הופעתו.

ב-2012 וב-2013 השתתף האוויל כחלק מהקאסט המקורי של המחזה "This House" בתיאטרון הלאומי בבימויו של ג'רמי הרין. עוד בתיאטרון שיחק במחזות "Farewell to the Theatre", "Farewell to the Theatre", ו-"Wonderland".

הופעותיו של האוויל בטלוויזיה כוללים את הסדרות "אריסטוקרטים", "רעיות ובנות", "האימפרסיוניסטים", וסדרות דוקו-דרמה כגון "אליזבת דייוויד", "דפנה", "שושלת טיודור" ו-"Messiah at the Foundling Hospital". האוויל שיחק בתפקיד דייל ראשי בפרק "מסע הארורים", ספיישל חג המולד של הסדרה "דוקטור הו", והופיע בעונה השמינית של סדרת הריגול "ספוקס". כמו כן השתתף בתפקיד אורח בסדרות "רציחות במידסומר" (The Night of the Stag), "שרלוק" (שערורייה בבלגרביה), "האב בראון", ו"חוקרת מקרי המוות".

בקולנוע שיחק האוויל בסרטים "סילביה", "לב חצוי", "נאום המלך", "ההתעוררות", "אשת הברזל", "השבורים", "הייד פארק על ההדסון", "ענן אטלס" ו"משחק החיקוי".

## פילמוגרפיה

## תפקידים בתיאטרון
* Waste (התיאטרון המלכותי הלאומי, 2015/16)
* וונדרלנד (תיאטרון המפסטד, 2014)
* Drawing the Line (תיאטרון המפסטד, 2013)
* This House (התיאטרון הלאומי, 2012-2013)
* Farewell to the Theatre (תיאטרון המפסטד, 2012) – בתפקיד ג'ורג'
* נשות וינדזור העליזות (סיור הופעות בארצות הברית, 2010) – בתפקיד פרנק פורד
* Noises Off (תיאטרון הרפרטוארי של ברמינגהם, 2010) – גארי לז'ן
* נשות וינדזור העליזות (שייקספיר גלוב, 2008) פרנק פורד
* קומדיה של טעויות (שייקספיר גלוב, 2006) – אנטיפולוס מסיראקוז
* רעל ותחרה (סיבוב הופעות עצמאי, 2005) – בתפקיד מורטימר
* קנדידה ( Oxford Stage Company, 2004) – בתפקיד הכומר ג'יימס מורל
* חשיבותה של רצינות (Oxford Stage Company, 2003) – ג'ק
* אישה ללא חשיבות (הלהקה השייקספירית המלכותית) – בתפקיד ג'רלד ארבת'נוט
* חלום ליל קיץ (הלהקה השייקספירית המלכותית) – בתפקיד ליסנדר

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:בוגרי אוניברסיטת אקסטר
קטגוריה:אנגלים שנולדו ב-1965
לוקאס וריסימו

**לוקאס וריסימו דה סילבה** (בפורטוגזית: **Lucas Veríssimo da Silva**; נולד ב-7 ביולי 1995), הידוע בפשטות בשם **לוקאס וריסימו**, הוא כדורגלן ברזילאי שמשחק בא-דוחייל.

## קריירת מועדונים
### קבוצות הנוער
לוקאס נולד בעיר ז'ונידאיי שבמדינ סאו פאולו בברזיל. התחיל לשחק קטרגל, לפני שעבר לכדורגל. בגיל 11 עבר עם משפחתו לעיר גואימבה והחל לשחק בבית הספר לכדורגל של ז'וזה-בוניפסיו, אם כי הוא לא החזיק שם מעמד הרבה זמן.

בינואר 2013 הוזמן לקבוצת הנוער של "ליננסה". הוא שיחק במועדון עד גיל 17 והיה למלך השערים עם 7 שערים ב-12 הופעות, אף על פי ששיחק בעמדת הבלם.

### סנטוס
ב-2012, לאחר טורניר גביע סאו פאולו לקבוצות נוער הוא החל להרשים סקאוטים ובמרץ 2015 חתם על חוזה עד שנת 2017 בקבוצת סנטוס. בינואר 2016 הופיע לראשונה במדי הקבוצה הבוגרת. במרץ 2017 האריך את חוזהו בסנטוס עד שנת 2019. ושיחק גם באליפות סאו פאולו וגם בליגת העל הברזילאית. במרץ 2017 הופיע לראשונה גם במסגרת גביע ליברטדורס. את השער הראשון לזכות סנטוס הבקיע ב-4 במאי במשחק נגד סנטה פה המקסיקנית (במשחק שהסתיים בתוצאה 3:2). הוא הפך לשחקן קבוע בהרכב הקבוצה הבוגרת וחתם על חוזה עם תנאים טובים יותר עד שנת 2022.

בחורף 2017 מספר קבוצות באירופה התעניינו בו אך הוא סירב לעזוב את ברזיל. בינואר 2018 התעניינה בו ספרטק מוסקבה אך הוא סירב להצעה הרוסית ונשאר בסנטוס.

### בנפיקה ליסבון
ב-4 בינואר 2021 חתם וריסימו בבנפיקה ליסבון. ב-18 בפברואר ערך את הופעתו הבכורה בתיקו 1-1 נגד ארסנל בליגה האירופית. ב-8 במרץ הבקיע את שערו הראשון בניצחון 3-0 על בלננסש.

ב-27 ביולי 2023 הושאל וריסימו לקורינתיאנס עד ליוני 2024.

## סטטיסטיקה

## הישגים
;סנטוס
* אליפות סאו פאולו בכדורגל: 2016

;בנפיקה ליסבון
* אליפות פורטוגל: 2022/2023

## קישורים חיצוניים

## הערות שוליים

קטגוריה:מגני כדורגל ברזילאים
קטגוריה:כדורגלנים ברזילאים
קטגוריה:כדורגלני סנטוס
קטגוריה:כדורגלני בנפיקה ליסבון
קטגוריה:כדורגלני קורינתיאנס
קטגוריה:כדורגלני א-דוחייל
קטגוריה:כדורגלני נבחרת ברזיל
קטגוריה:ברזילאים שנולדו ב-1995
אליפות העולם בכדוריד 1990

**אליפות העולם בכדוריד 1990** היא אליפות העולם ה־12 והיא נערכה על ידי איגוד הכדוריד העולמי. הטורניר התקיים בצ'כוסלובקיה בין 28 בפברואר ל־10 במרץ 1990. המשחקים נערכו במספר ערים, משחקי הגמר נערכו בפראג.

 זכתה באליפות בפעם השלישית בתולדות הנבחרת.

## מתכונת התחרות

הקבוצות חולקו ל־4 בתים. שלוש נבחרות חזקות מכל בית העפילו לשלב השני בו קבוצות רוכזו ב־2 בתים. בהתאם לתוצאות המשחקים בבתים, נערכו משחקים על המקום סופי.

## מהלך התחרות
### בית א'
המשחקים נערכו בפלזן.

### בית ב'
המשחקים נערכו בפרשוב.

### בית ג'
המשחקים נערכו בזלין.

### בית ד'
המשחקים נערכו בז'ילינה.

## שלבי הגמר
### בית העפלה א'
המשחקים נערכו ב־5 במרץ–7 במרץ באוסטרבה.

### בית העפלה ב'
המשחקים נערכו ב־5 במרץ־7 במרץ בברטיסלבה.

### משחקי הגמר
משחק האליפות נערך ב־10 במרץ בפראג.  נפגשה עם  וניצחה 23:27.

משחק על המקום השלישי נערך ב־10 במרץ בפראג.  נפגשה עם  וניצחה 21:27.

## ישראל באליפות
נבחרת ישראל בכדוריד החלה את דרכה בתחרויות דרג ג' שנערכו בין 6 בפברואר לבין 14 בפברואר 1988 בפורטוגל. הנבחרת זכתה במקום השני כאשר הפסידה בגמר להולנד. בעקבות כך היא עלתה לדרג ב'. משחקי דרג ב' נערכו בין 15 בפברואר לבין 26 בפברואר 1989 בצרפת. הנבחרת הוגרלה לשחק בבית ה' וסיימה אותו במקום השישי (אחרון) ללא ניצחון. היא המשיכה את התחרות לקביעת מקום הסופי (9–12). ישראל דורגה במקום ה־12 וירדה לדרג ג'.

## הדירוג הסופי

## קישורים חיצוניים
* מידע באתר איגוד הכדוריד העולמי
* נתונים מאתר טודור66
* פירוט משחקי דרג ב'

כדוריד
כדוריד
קטגוריה:אליפויות העולם בכדוריד
אירוויזיון למוזיקאים צעירים 2018

**האירוויזיון למוזיקאים צעירים 2018** היא התחרות ה־19 של "האירוויזיון למוזיקאים צעירים". בריטניה אירחה אותה בפעם השנייה בתולדותיה 36 שנים לאחר שאירחה אותה במהדורתה הראשונה במנצ'סטר ב-1982. התחרות היא הפקה משותפת בין איגוד השידור האירופי, הפסטיבל הבין-לאומי באדינבורו ותאגיד השידור הבריטי שהוא גם רשת השידור המשדרת של התחרות. בתחרות נוטלות חלק כ-18 מדינות חברות באיגוד השידור האירופי, כאשר אלבניה עושה את הופעת הבכורה שלה לצד שבע מדינות אשר שבו לאחר פרישה, ביניהן ישראל המשתתפת בפעם שנייה, כשהיא שבה לאחר היעדרות של 32 שנים, ונציגה הוא תמיר נעמן-פרי. אוסטריה, שיאנית הניצחונות, פרשה מהתחרות לראשונה בתולדותיה. הקונצרט הסופי התקיים באשר הול ב-23 באוגוסט 2018.

## מדינות משתתפות
הרשימה הסופית של המשתתפים הוכרזה ב-2 בפברואר 2018, עם שמונה עשרה מדינות שאישרו את השתתפותן. לאלבניה תהיה זו הופעת הבכורה, בעוד שבע מדינות, בלגיה, אסטוניה, יוון, ישראל, רוסיה, ספרד ובריטניה, השתתפו פעם נוספת באירוויזיון למוזיקאים צעירים לשנת 2018. בלגיה השתתפה לאחרונה ב-2006, אסטוניה ב-2004, יוון ב-2014, ישראל ב-1986 וספרד ב-2000. רוסיה והמדינה המארחת, בריטניה, השתתפו לאחרונה ב-2010.

### חצי גמר
חצאי הגמר מחולקים לשישה מופעים הפזורים על פני יומיים. בכל אחד מששת המופעים הוצגו שלושה מוזיקאים, עם 18 דקות לכל אחד מהם.

#### חצי גמר 1 (18 אוגוסט)

#### חצי גמר 2 (19 אוגוסט)

### גמר

## מדינות אחרות
* - ב־2 בינואר 2018, רשת השידור בקפריסין CyBC הודיעה שלא תחזור לתחרות בשנה זו. קפריסין השתתפה פעם אחרונה ב-2010.
* - ב־12 בינואר 2018, רשת השידור הפינלנדית YLE הודיעה שלא תחזור לתחרות בשנה זו. פינלנד השתתפה פעם אחרונה ב-2008.
* - ב־4 בנובמבר 2017, רשת השידור בלטביה LTV הודיעה שלא תחזור לתחרות בשנה זו. לטביה השתתפה פעם אחרונה ב-2004.
* - ב־29 באוקטובר 2017, רשת השידור האוסטרית ORF אמרה כי התנהלו דיונים באוסטריה האם להשתתף בשנה זאת. אוסטריה החליטה לפרוש מתחרות זאת מבלי לפרסם את סיבת הפרישה.
* - ב־3 בינואר 2018, רשת השידור בדנמרק DR הודיעה שלא תחזור לתחרות בשנה זו. דנמרק השתתפה פעם אחרונה ב-2004.
* - ב־30 בינואר 2018, רשת השידור ההולנדית NTR הודיעה שלא תחזור לתחרות בשנה זו. הולנד השתתפה פעם אחרונה ב-2014.
* - ב־30 בינואר 2018, רשת השידור השווייצרית SRF הודיעה שלא תחזור לתחרות בשנה זו. שווייץ השתתפה פעם אחרונה ב-2006.
* – ב־24 באוקטובר 2017, רשת השידור בבוסניה והרצגובינה BHRT הודיעה שלא תחזור לתחרות בשנה זו. בוסניה והרצגובינה השתתפה פעם אחרונה ב-2012.
* אוקראינה - ב־5 בינואר 2018, רשת השידור האוקראינית UA:PBC הודיעה שהיא מתכננת לחזור לתחרות בשנה זו. אבל, ב-14 בינואר 2018, רשת השידור האוקראינית UA:PBC הודיעה שלא תחזור לתחרות בשנה זו. אוקראינה השתתפה פעם אחרונה ב-2012.
* - ב־28 באוקטובר 2017, רשת השידור האירלנדית RTÉ הודיעה שלא תחזור לתחרות בשנה זו. למרות זאת, רשת השידור האירלנדית TG4 יכולה להחליט אם להשתתף בתחרות בשנה זאת או לא. בסופו של דבר, אירלנד לא הופיעה ברשימת המתחרים. אירלנד השתתפה פעם אחרונה ב-2000.

## קישורים חיצוניים

* 

## הערות שוליים

קטגוריה:2018 במוזיקה
קטגוריה:הממלכה המאוחדת: תרבות
קטגוריה:סקוטלנד: תרבות
קטגוריה:אדינבורו: תרבות
2018
קטגוריה:2018 בממלכה המאוחדת
זבורניק

**זְבוֹרְנִיק** (בסרבית בכתב לטיני ובבוסנית: **Zvornik**, בסרבית בכתב קירילי: **Зворник**) היא עיר השוכנת לגדות הנהר דרינה, במזרח רפובליקה סרפסקה אשר בבוסניה והרצגובינה.

## היסטוריה
היישוב מאוזכר לראשונה בכתובים במסמכים מ-1410 בהקשר להקמת מנזר באזור. במחצית השנייה של המאה ה-15 נכבש המקום על ידי האימפריה העות'מאנית. לאחר המלחמה העות'מאנית-רוסית (1878-1877) קיבלה האימפריה האוסטרו-הונגרית חסות על חבל בוסניה וסיפחה אותו דה פקטו. ב-1908 סיפחו האוסטרו-הונגרים את האזור דה יורה.

לאחר מלחמת העולם הראשונה נכללה זבורניק בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה ליוגוסלביה והכניעה את צבאה תוך ימים אחדים. האזור הועבר לחזקת ממשלת הבובות של מדינת קרואטיה העצמאית שנשלטה על ידי האוסטאשה בהנהגת אנטה פאבליץ'. לאחר המלחמה נכללה זבורניק בשטחי יוגוסלביה.

בראשית שנות ה-90 של המאה ה-20 החל תהליך התפרקותה האלים של יוגוסלביה. כחלק מהתהליך פרצה מלחמת בוסניה. במהלך המלחמה ביצעו מיליציות סרביות, ובכלל זה משמר המתנדבים הסרבי, טבח בתושבי זבורניק בוסניאקים ומוסלמים, ובמהלכו נרצחו 352 אזרחים.

## הקהילה היהודית
יהודים הגיעו לזבורניק באמצע המאה ה-19. היו אלה אומנים, סוחרים זעירים ורוכלים יהודים ספרדים. לאחר סיפוח האזור על ידי האוסטרו-הונגרים, הגיעו למקום משפחות אשכנזיות ויצרו קהילה אחת משותפת. ב-1879 התגוררו בזבורניק 50 יהודים. ב-1890 הוקם בית העלמין והוא שכן בקרבת מקום מחוץ לעיר, סמוך לדרך הגישה אליה. ב-1902 הוקם בית כנסת ולצידו תלמוד תורה. בבית הכנסת התפללו לסירוגין בנוסח הספרדים ובנוסח אשכנז.

ב-1910 מנתה הקהילה 148 נפשות. לאחר מלחמת העולם הראשונה החלה במקום פעילות ציונית והוקם סניף של התנועה וכן אגודת נוער. ב-1921 התגוררו בזבורניק 134 יהודים, שהיוו 4.27 אחוזים מכלל האוכלוסייה. בפרוץ מלחמת העולם השנייה מנתה הקהילה 78 נפשות. לאחר כיבוש יוגוסלביה על ידי גרמניה הנאצית וכינון משטר האוסטאשה, הוחל ברדיפות יהודים. במאי 1942 בוצעה אקציה ובה נעצרו בני הקהילה. הם גורשו לשאבאץ ומשם הובלו למחנה הריכוז באנייצה. רוב המגורשים נרצחו. ב-1968 התגוררו בזבורניק 11 יהודים.

מבנה בית הכנסת שרד, נכון ל-1999 עמד על תילו ושימש בית מגורים. נכון ל-2009 היה בית העלמין מצוי בשטח העיר. בית העלמין לא היה מגודר ולא מתוחזק, נגרמו בו נזקים רבים, והשטח שימש כגינת ירק.

## קישורים חיצוניים

* 
* קהילת זבורניק, באתר המרכז לאמנות יהודית
* 

## הערות שוליים

זבורניק
זבורניק
קטגוריה:רפובליקה סרפסקה: ערים
וטיוס ואלנס

**וטיוס ואלנס** (בלטינית: **Vettius Valens**; 8 בפברואר 120 – סביבות 175 לספירה) היה אסטרולוג הלניסטי , בן זמנו צעיר יותר של תלמי.

חיבורו הגדול של ואלנס הוא ה"**אנתולוגיה**" (Anthologiae), עשרה כרכים ביוונית קוינה שנכתבו בפרק הזמן שבין 150–175 לספירה לערך. האנתולוגיה היא החיבור הארוך והמפורט ביותר על אסטרולוגיה ששרד מתקופה זו. בהיותו אסטרולוג מקצועי פעיל, ואלנס כלל באנתולוגיה שלו מעל מאה תרשימים.

## חיבורו
אף על פי שהיה יליד אנטיוכיה, נראה כי ואלנס נסע רבות במצרים בחיפוש אחר תורות אסטרולוגיות ספציפיות שתחזקנה את התמחותו. באותה תקופה הייתה עדיין אלכסנדריה ביתם של מספר אסטרולוגים של המסורות העתיקות הבבלית , היוונית  והמצרית. הוא פרסם הרבה ממה שלמד מהמסורת ובאמצעות ניסיונו באנתולוגיה, הכתובה בסגנון מרתק וחינוכי. בשל כך היא בעלת ערך רב, מאחר שהיא מצרפת יחדיו את טכניקות שהיו פעילות באותו הזמן.

חיבורו של ואלנס חשוב גם מפני שהוא מצטט את דעותיהם של מספר סופרים מוקדמים יותר, כמו טאוקרוס מבבל , שאחרת היה בלתי ידוע. הקטעים מתוך חיבורים המיוחסים כביכול לפרעה נח'פסו  ולכהן הגדול פטוסיריס , מחברים פסאודואפיגרפיים מהמאה ה-2 לפנה"ס, שרדו בעיקר באמצעות ציטוטים ישירים בחיבורו של ואלנס.

שלושת כתבי היד של האנתולוגיה מתוארכים לשנת 1300 ומאוחר יותר. הטקסט נראה די אמין ושלם, אך במקומות מסוימים מעט לא מסודר.

אף על פי שתלמי נחשב בדרך כלל כענק של האסטרולוגיה של התקופה ההלניסטית במשך מאות השנים שלאחר מותו, נראה סביר ביותר שהאסטרולוגיה המעשית של התקופה דמתה לשיטות המפורטות באנתולוגיה של ואלנס. חיבורו של ואלנס פירט את הטכניקות המעשיות יותר שמקורן במסורת עתיקה, בזמן שתלמי המדען נטה להתמקד יותר ביצירת מודל עקבי מבחינה תאורטית, המבוסס על המסגרת האריסטוטלית הלא-קבועה שלו. האיזון הניתן על ידי האנתולוגיה של ואלנס הוא לכן מאוד מאלף. אף סופר הלניסטי אחר לא תרם כה רבות להבנתנו את השיטות האסטרולוגיות המעשיות היומיומיות של התקופה ההלניסטית המאוחרת והתקופה הרומית המוקדמת.

בהחליטו שהדת ההלניסטית המסורתית  היא חסרת תועלת, הוא מצא בגורל תחליף לדת. עבורו, נחישות מוחלטת העניקה סיפוק רגשי ועוררה רגש כמעט מיסטי. הידיעה שהכל כבר קבוע מראש, העניקה תחושה של חופש מחרדה ותחושה של ישועה.

### התייחסויות לאברהם ולשבת
חיבורו של וטיוס ואלנס כולל התייחסויות לאברהם כסמכות אסטרולוגית והתייחסות מפורשת לחיבוריו האסטרולוגיים. הוא מצטט את הרמיפוס, שקיבץ ופירש מאימרותיו של זורואסטר, על "אברמוס הנפלא ביותר".

הסופרים האסטרולוגים, ובהם וטיוס ואלנס, נהגו להשוות את יום השבת עם יום סטורן, וראו בשבוע היהודי וריאציה של השבוע הפלנטרי שלהם.

## קישורים חיצוניים

* Vettius Valens, '''Anthologies''' 

## הערות שוליים

קטגוריה:אסטרולוגים
קטגוריה:מחברים כותבי יוונית
קטגוריה:ילידי 120
המרוץ הארקטי של נורווגיה

**המרוץ הארקטי של נורווגיה** (באנגלית: **Arctic Race of Norway**) הוא מרוץ אופני כביש בצפון נורווגיה, באזור שמצפון לחוג הארקטי ונקרא על שמו. המרוץ מתקיים מדי שנה למשך ארבעה ימים בחודש אוגוסט, כשהטור הראשון התקיים בין התאריכים 8-11 באוגוסט 2013. המרוץ נחשב לחלק ממרוצי "טור אירופה" מטעם האיגוד הבינלאומי לאופניים (UCI) ומדורג מאז 2015 בדרג 2.HC שמאז 2020 נקרא 2.Pro ב-UCI ProSeries. המרוץ מתאפיין הן בעליות בכל אחד מקטעי המרוץ והן רכיבה לאורך קו החוף של הים הצפוני (או אוקיינוס הקרח הצפוני).

## המנצח והחולצות
במהלך המרוץ מוענק פרס למנצח בכל קטע יומי, וחלק מהקבוצות מכוונות את מאמציהן אך ורק לזכייה בקטעים בודדים. המנצח במרוץ כולו הוא הרוכב בעל הזמן המצטבר הקצר ביותר. כדי לזכות במרוץ, על המנצח לגלות עליונות בתחומו העיקרי של המרוץ: טיפוס בהרים ("בין הפיורדים").

החולצות אותן לובשים הרוכבים במהלך המרוץ הן:

20px החולצה הכחולה - הרוכב המוביל בדירוג הכללי (בעל הזמן המצטבר הקצר ביותר) לובש חולצה כחולה על מנת לזהותו.

20px החולצה האדומה - הרוכב המוביל בצבירת נקודות המוענקות לרוכבים אשר חוצים ראשונים את הפסגות השונות במהלך המרוץ בקטעים ההרריים. חולצה זו נקראת גם חולצת "מלך ההרים".

 החולצה הירוקה - הרוכב אשר צבר את מרב הנקודות המוענקות במרוצי ביניים במהלך המרוץ ובמאוץ אל קו הסיום.

 החולצה הלבנה - הרוכב הצעיר, אשר גילו אינו עולה על 25 שנים (ב-1 בינואר של שנת המרוץ), בעל הזמן המצטבר הקצר ביותר.

## מנצחי המירוץ

## ראו גם
*המרוץ הארקטי של נורווגיה 2018

## קישורים חיצוניים
* 

## הערות שוליים

קטגוריה:אירועים בחודש אוגוסט
קטגוריה:מרוצי אופניים
קטגוריה:תחרויות ספורט בנורווגיה
קטגוריה:נורווגיה: אופניים
אליפות העולם בכדוריד 1993

**אליפות העולם בכדוריד 1993** היא אליפות העולם ה-13 והיא נערכה על ידי איגוד הכדוריד העולמי. הטורניר התקיים בשוודיה בין ה-10 במרץ ל-20 במרץ 1993. המשחקים נערכו במספר ערים, משחקי הגמר נערכו באריקסון גלוב, סטוקהולם.

 זכתה באליפות בפעם הראשונה בתולדות הנבחרת.

## מתכונת התחרות

הקבוצות חולקו ל-4 בתים. שלוש נבחרות חזקות מכל בית העפילו לשלב השני בו קבוצות רוכזו ב-2 בתים. בהתאם לתוצאות המשחקים בבתים, נערכו משחקים על המקום סופי.

## מהלך התחרות
### בית א'
המשחקים נערכו באומאו.

### בית ב'
המשחקים נערכו בקרלסטד.

### בית ג'
המשחקים נערכו בגטבורג.

### בית ד'
המשחקים נערכו במלמה.

## שלבי הגמר
### בית העפלה א'
המשחקים נערכו ב-15 במרץ-18 במרץ בהאלמסטד.

### בית העפלה ב'
המשחקים נערכו ב-15 במרץ-18 במרץ בסטוקהולם.

### משחקי הגמר
משחק האליפות נערך ב-20 במרץ בסטוקהולם.  נפגשה עם  וניצחה 19:28.

משחק על המקום השלישי נערך ב-20 במרץ בסטוקהולם.  נפגשה עם  וניצחה 19:26.

## ישראל באליפות
נבחרת ישראל בכדוריד החלה את דרכה בתחרויות דרג ג' שנערכו בין 31 במרץ לבין 8 באפריל 1990 בנורווגיה. הנבחרת זכתה במקום השישי ועלתה לדרג ב'. משחקי דרג ב' נערכו בין 19 במרץ לבין 29 במרץ 1993 בצרפת. הנבחרת הוגרלה לשחק בבית ב' וסיימה אותו במקום הרביעי. היא המשיכה את התחרות לקביעת מקום הסופי (7–8). ישראל דורגה במקום ה-7 מ-16 נבחרות.

## הדירוג הסופי

## קישורים חיצוניים
* מידע באתר איגוד הכדוריד העולמי
* נתונים מאתר טודור66
* פירוט משחקי דרג ב'

כדוריד
כדוריד
קטגוריה:אליפויות העולם בכדוריד
שחור על לבן (סרט, 2018)

**שחור על לבן** (באנגלית: **BlacKkKlansman**) היא דרמת פשע אמריקאית שכתב וביים ספייק לי המבוססת על האוטוביוגרפיה "Black Klansman" שנכתבה על ידי רון סטולוורת'. בסרט משחקים ג'ון דייוויד וושינגטון (בנו של דנזל וושינגטון), אדם דרייבר, לורה הרייר וטופר גרייס. עלילת הסרט מתרחשת בקולורדו של שנות ה-70 ועוקבת אחר שוטר ממוצא אפרו אמריקאי שמנסה להסתנן לשורות הקו קלוקס קלאן. הסרט הוקרן לראשונה בפסטיבל קאן ב-14 במאי 2018, בו זכה בפרס הגרנד פרי. הוא יצא לאקרנים בישראל ב-9 באוגוסט 2018. הסרט זכה בפרס אוסקר לתסריט המעובד הטוב ביותר.

## תקציר העלילה
**רון סטולוורת**' (ג'ון דייוויד וושינגטון), שוטר בקולורדו ספרינגס, קולורדו, ממוצא אפרו אמריקאי מצליח לחדור לאיגוד המקומי של הקו קלוקס קלאן. את רוב התקשורת שלו עם הקלאן הוא מבצע דרך הטלפון בעוד במפגש פנים אל פנים, הוא שולח שוטר אחר, יהודי, בשם **פליפ צימרמן** (אדם דרייבר), כדי לגלם את עצמו.

## שחקנים ודמויות

## הפקה
### פיתוח וליהוק
בשנת 2015, הביא מפיק הסרטים שון רדיק את הזכויות על ספרו של רון סטולוורת', Black Klansman, למשרדי QC אנרטיימנט והם החלו לעבד את סיפור לתסריט. בעקבות הצלחתו של הסרט תברח ב-2017 חברו QC למפיקי הסרט כדי לעזור בפיתוחו. בספטמבר של אותה שנה, חתמו ספייק לי וג'ון דייוויד וושינגטון על העסקתם בסרט. חודש לאחר מכן, אדם דרייבר, לורה הרייר וטופר גרייס חתמו גם הם.

### צילומים
הצילמום החלו בספטמבר 2017.

## הפצת הסרט
ב-12 באפריל נבחר הסרט להתחרות בפסטיבל קאן והוקרן בבכורה ב-14 במאי 2018. הפצתו הרחבה בישראל התקיימה ב-9 באוגוסט באותה השנה, ולמחרת בארצות הברית, ביום השנה לאירועי שארלוטסוויל.

## ביקורת
באתר הביקורות Rotten Tomatoes, קיבל הסרט ציון של 97% על ידי 50 מבקרים שונים עם ממוצע של 7.7/10. הכותבים הסכימו כי הסרט משתמש בהיסטוריה כפרשנות נוקבת על אירועים עכשוויים.

## קישורים חיצוניים

* 

## הערות שוליים

קטגוריה:סרטים אמריקאיים
קטגוריה:סרטי 2018
קטגוריה:סרטים העוסקים בגזענות
קטגוריה:סרטי ספייק לי
קטגוריה:זוכי אוסקר: התסריט המעובד הטוב
קטגוריה:זוכי פרסי ה-BET: קולנוע: הסרט הטוב ביותר
Loved Me Back to Life

**Loved Me Back to Life** (בעברית: **אהבתך החזירה אותי לחיים**) הוא אלבום האולפן העשרים וחמישה של הזמרת הקנדית סלין דיון. האלבום יצא לאור ב-1 בנובמבר 2013, על ידי חברת התקליטים סוני מיוזיק אנטרטיינמנט.

שם האלבום לקוח מתוך הסינגל המוביל מתוכו בעל אותו השם אשר יצא לאור ב-3 בספטמבר באותה השנה. זהו גם היה אלבומה הראשון של דיון בשפה האנגלית מאז 2007. אלבום מכר עד כה כ-1.7 מיליון עותקים בעולם,

## רקע והפקה
האלבום הופק על ידי עמנואל קיריאקו, בייביפייס, טריקי סטיוארט, אהרון פירס, קוק הרל, אג וייט, פליי פרודקשן, ני-יו וגם וולטר אפנסייב. בנוסף לכך, ני-יו השתתף בסינגל השלישי מהאלבום "Incredible", וזה בנוסף לדואט של דיון עם סטיבי וונדר בשיר "Overjoyed" שהוא למעשה גרסת כיסוי לשיר של וונדר עצמו.

ביוני 2012, הוכרז באתר הרשמי של דיון כי באפריל האחרון החלה להקליט שירים בצרפתית ובאנגלית לאלבומים הבאים שלה שיצאו בסתיו. האלבום הכיל ברובו שירים מקוריים אך כמה גרסאות כיסוי לשירים של סטיבי וונדר, ג'ניס איאן, בילי ג'ואל ודניאל מריוות'ר.

בנוסף לכך גם ביצעה גרסת כיסוי לשיר "Open Arms" של להקת ג'ורני אשר במקור הייתה אמורה להיכלל באלבום אך בסוף נכללה במהדורה היפנית של האלבום. בנוסף גם האלבום היה אמור לכלול שיר בצרפתית בשם "Ne Me quitte pas" אך לבסוף הוא נכלל באלבומה הצרפתי Sans attendre אשר יצא שנה קודם לכן.

## רשימת רצועות

## מיקומי שיא

## נתוני מכירות

## היסטוריית יציאת לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים שהופקו על ידי אג וייט
קטגוריה:אלבומים שהופקו על ידי וולטר אפאנאסייף
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת קולומביה רקורדס
החדר הנסתר

"**החדר הנסתר**" (באנגלית: ***The Disappointments Room***) הוא סרט אימה-פסיכולוגי אמריקאי אשר בוים על ידי די. ג'יי. קארוסו. תסריטו נכתב על ידי ונטוורת' מילר ודי. ג'יי. קארוזו. הסרט יצא לאקרנים ב-9 בספטמבר 2016, בהפצתה של החברה "Rogue".

במקור, צולם הסרט כבר בשנת 2014, אך יצא לאקרנים שנתיים לאחר מכן. הסרט הצליח להניב רווחים של חמישה מיליון דולר בלבד, מתקציב של 15 מיליון דולר.

## עלילה
אם ובנה הצעיר עוברים אל כפר מרוחק מהכין שגרו בהתחלה. כשהם מגיעים אל אחוזתם החדשה, הם מגלים את במקרה את "החדר הנסתר" (המכונה גם "חדר האכזבות"), ונחרדים לגלות כי ברגע שנחשף השתחררו שלל איומים מתוכו שהוסתרו בו במשך פרק זמן ארוך.

הסרט נגמר כאשר בנה של האם אוחז בכמה צעצועים מקוללים שמצא בחדר הנסתר לאחר כל המאורעות אשר קרו שם. דבר אשר מותיר את הסרט עם סוף פתוח.

## שחקנים
* קייט בקינסייל - דנה בארו
* מל ראידו - דוד בארו
* ג'רלד מק'רני - השופט ארנסט ר. בלקר
* לוקאס טיל - לוקאס בארו
* מייקל לנדס - טדי
* מיקאלה קונלין - ז'ול
* סלייה ווסטון - מרטי מורינסון
* אלה ג'ונס - לורה בלקר
* מרשה דרוס - יהודית
* ג'ואלי פישר - ד"ר אשר
* ג'ניפר לייגי מאן - גברת בלקר

## הפקה
צילומי הסרט החלו כבר ב-8 בספטמבר 2014, בגרינסבורו, שבצפון קרוליינה. ב-20 באוקטובר באותה השנה, צולמו קייט בקינסייל, מל ריידו ומיכאלה קונלין מחוץ לבניינים ברחוב דרום אלם בגרינסבורו. הבית המשמש את המיקום העיקרי בסרט, נבנה ב-1930.

## הפצה
הסרט יצא לאקרנים לאחר שנתיים מצילומיו, ב-9 בספטמבר 2016, וגרף בשבוע צאתו סכום של $1,402,823 בארצות הברית בלבד. שבוע לאחר מכן, גרף סכום של $377,322 שהיה נמוך בכ-73.1% מהסכום הראשוני. בשבוע השלישי שלו בקולנוע, נחתו הכנסותיו בכ-97.4%, כאשר גרף $9,643.

בסך הכל, הכנסותיו העולמיות של הסרט עומדות על כ-5 מיליון דולרים, מתקציב של 15 מיליון דולר.

## קישורים חיצוניים

## הערות שוליים

קטגוריה:סרטי אימה אמריקאיים
קטגוריה:סרטי אימה מ-2016
קטגוריה:סרטים אמריקאיים
מרקוס קורנליוס פרונטו

**מרקוס קורנליוס פרונטו** (**Marcus Cornelius Fronto**; 100 לספירה לערך – שנות ה-60 המאוחרות של המאה ה-2) היה מדקדק, רטוריקן ופרקליט רומאי. הוא היה ממוצא ברברי, נולד בקירטה , בירת נומידיה. הוא היה קונסול בנונדיניום (תקופת שירות קצרה משנה אחת) של יולי–אוגוסט 142 יחד עם עמיתו, גאיוס לבריוס פריסקוס. הקיסר אנטונינוס פיוס מינה אותו כמורה פרטי לילדיו המאומצים – הקיסרים העתידיים מרקוס אורליוס ולוקיוס ורוס.

## חייו
פרונטו נולד כאזרח רומאי בשנת 100 בנומידיה. הוא תיאר את עצמו כלובי שמקורו מהלובים הנוודים. הוא התחנך ברומא ומהר מאוד השיג כאלו מוניטין כפרקליט ונואם עד שנחשב כנחות רק מקיקרו. הוא צבר הון רב, הקים בניינים מהודרים ורכש את גני מאיקנאס  המפורסמים.

בשנת 142 הוא היה קונסול במשך חודשיים, אולם דחה את משרת הפרוקונסול של אסיה בשל מצבו הבריאותי. שנותיו המאוחרות היו מרות בשל אובדן כל ילדיו מלבד בת אחת. כישרונותיו כנואם זכו להערכה רבה בקרב בני זמנו, שחלק מהם הקימו מאוחר יותר אסכולה שנקראה על שמו: "פרונטוניאני". היעד שלו בלימוד היה להשריש את השימוש המדויק של השפה הלטינית במקום המלאכותיות של סופרים מהמאה ה-1 כמו סנקה, ולעודד את השימוש ב"מילים שלא חיפשו אותן ואינן צפויות", שתמצאנה על ידי קריאה שקדנית של סופרים קדם-קיקרויאנים. הוא התלונן על קיקרו לגבי חוסר תשומת הלב לזיקוק הזה, אך העריץ את מכתביו ללא הסתייגות. ייתכן מאוד והוא מת בסוף שנות ה-60 של המאה ה-2, כתוצאה מהמגפה האנטונינית שבאה לאחר המלחמה הרומאית–פרתית (161–166) , אולם אין לכך הוכחה חד משמעית.

## התייחסויות ליהודים במכתביו
שני קטעים מתוך מכתביו של פרונטו כוללים התייחסויות ליהודים. במכתב לקיסר, פרונטו ככל הנראה מתייחס ליהודים בתיאורו את "בעלי האמונה הטפלה" המחפשים אחר כוכב כדי שיוכלו לסיים את הצום שלהם. בקטע אחר, שנכתב בשנת 162, הוא מנחם את מרקוס אורליוס על תבוסת הצבא הרומאי על ידי הפרתים בארמניה, ולצורך כך מזכיר לו כישלונות צבאיים אחרים ובהם האבדות של הצבא הרומאי במרד בר כוכבא: "תחת שלטון סבך אדריאנוס, מה רב מספר החיילים שנהרגו על ידי היהודים".

## קישורים חיצוניים

* מכתבי פרונטו: כרך ראשון, כרך שני; קישורים אלטרנטיביים: כרך ראשון, כרך שני 
* 

## הערות שוליים

קטגוריה:קורנליים
קטגוריה:ברברים
קטגוריה:רטוריקנים ונואמים
קטגוריה:רומאים בתקופת הקיסרות
קטגוריה:מחברים כותבי לטינית
הר ביהייב (מיין)

**הר ביהייב** (באנגלית: **Beehive Mountain**) הוא גבעה במדינת מיין שבארצות הברית.

גובה הגבעה 160 מטרים מעל פני הים.

והיא נמצאת בשטח הפארק הלאומי אקדיה, צפונית מזרחית לחוף סנד ביץ' (Sand Beach), ומערבית לדרך המובילה לחוף מהעיירה בר הארבור.

## תיירות
שביל הליכה מוליך מחוף סנד ביץ' לפסגת ההר, ולאגם סמוך. שביל זה נחשב לשביל היפה ביותר במיין, ויש הטוענים שבארצות הברית כולה.
## קישורים חיצוניים
* תיאור אזור הר ביהייב באתר הפארק הלאומי אקדיה
* תיאור השביל ותמונות של השביל
* תמונות של ההר
* 
* 
* 

## הערות שוליים

ביהייב
קטגוריה:ערכים עם קואורדינטות
הר פינגר (אנטארקטיקה)

**הר פינגר** (באנגלית: **Finger Mountain**; מילולית: הר האצבע) הוא הר מוארך, שגובהו 1,920 מטרים מעל פני הים, הממוקם בצידו הצפוני של עמק טרנאבאוט, בהרי קווטרמיין, בארץ ויקטוריה שבאנטארקטיקה.

## היסטוריה
### גילוי ההר

ההר התגלה על ידי משלחת דיסקברי אשר חקרה את אנטארקטיקה בין השנים 1901–1904.

### מקור שמו

שמו של ההר ניתן לו בשל סלע דלוריט (סלע געשי) שצורתו אצבע, הבולט בין שכבות אבן החול המקיפה אותו.

## קישורים חיצוניים

* הר פינגר באתר הסקר הגאולוגי של ארצות הברית
* תצלום הר פינגר באתר הגאזט האנטארקטי של ממשלת ניו זילנד
* תצלום לוויין של הר פינגר
* תצלום הר פינגר

## הערות שוליים

פינגר
קטגוריה:ערכים עם קואורדינטות
הר ביהייב (אנטארקטיקה)

**הר ביהייב** (באנגלית: **Beehive Mountain**) הוא הר בארץ ויקטוריה שבאנטארקטיקה.

ההר ממוקם 9 קילומטרים צפונית להר פינגר, במוצאו של קרחון טיילור.

גובהו של ההר 1,799 מטרים מעל פני הים.
## היסטוריה
### גילוי ההר

ההר התגלה על ידי אלברט ארמיטג' ממשלחת דיסקברי.

### מקור השם

שמו של ההר ניתן לו על ידי משלחת דיסקברי, על פי הצעתו של אלברט ארמיטאג' מגלה ההר.

### הטיפוס על ההר

הראשונים שטיפסו על ההר היו חברי משלחת מחקר ניו זילנדית, ב-21 בינואר 1956.

## לקריאה נוספת

על מפלי הדם באזור הר ביהייב:

*PETER REJCEK, **[https://antarcticsun.usap.gov/features/contentHandler.cfm?id=2731 Blood Falls Becomes First Subglacial ASPA To Protect Scientific Values]**, ANTARCTIC SUN, August 31, 2012


## קישורים חיצוניים
* הר ביהייב באתר הסקר הגאולוגי של ארצות הברית
* הר ביהייב באתר הגאזט האנטארקטי של ממשלת אוסטרליה
* הר ביהייב באתר הגאזט האנטארקטי של ממשלת ניו זילנד

## הערות שוליים

ביהייב
קטגוריה:ערכים עם קואורדינטות
ארי לשם כבוד

[ממוזער|[נשים יפניות מבצעות רביו ואוחזות בדגלי גרמניה הנאצית במהלך ביקור הנוער ההיטלראי ובכירים נאצים.]]
**ארי לשם כבוד** (בגרמנית: **Ehrenarier**) היה מעמד בגרמניה הנאצית שהוענק ליחידים ולקבוצות אשר לא עמדו בסטנדרטים הנאצים הנדרשים כדי להימנות עם הגזע הארי. בעל המעמד היה שווה זכויות לארים במדינה, והמעמד ניתן בידי משרד מדיניות הגזע או על ידי בכירים במשטר הנאצי. המעמד ניתן לבני אדם אשר תרמו באופן משמעותי לכלכלת גרמניה או למאמץ המלחמתי. הוא ניתן גם לבני אדם אשר השתייכו לקבוצות שנחשבו לנחותות על פי תורת הגזע הנאצית.

## דוגמאות בולטות
היטלר העניק לכלל היפנים את התואר, שכן האימפריה היפנית נלחמה לצד מדינות הציר. כמו כן, המופתי אמין אל-חוסייני, מנהיג ערביי ארץ ישראל בתקופת המנדט, הוכרז כ"ארי לשם כבוד" כחלק מיחסי גרמניה הנאצית עם העולם הערבי.

אדם נוסף שקיבל את התואר היה אמיל מוריס, ממייסדי יחידות האס אס ומראשוני המפלגה הנאצית. אבי סבו של מוריס היה יהודי, לכן הוא לא נחשב ליהודי על פי חוקי הגזע, אך קרבת המשפחה היהודית לא אפשרה לו להמשיך ולהיות חלק משורות האס אס. במכתב סודי מ-1935, הכריז עליו היטלר, שהיה מיודד עם מוריס, כ"ארי לשם כבוד" על מנת שיוכל להמשיך ולשרת בארגון.

אריות של כבוד מפורסמות היו שטפני פון הוהנלוהה, יהודית-אוסטרית שריגלה לטובת הנאצים וקיבלה את התואר מהיינריך הימלר, והלנה מאייר, סייפת גרמנית שהוכרחה לעזוב את גרמניה לטובת ארצות הברית ב-1935 וזכתה במדליית כסף לגרמניה באולימפיאדת ברלין (1936).

## הערות שוליים

*
מוזיקת דארק אמביינט

[ממוזער|250px|[ורד אדום על קבר: היצירות בסגנון זה מרבות לעסוק במוות, אבל ושכול, בדידות ואהבה נכזבת. תמונות מסוג זה מעטרות יצירות של מוזיקת אווירה גותית.]]
**מוזיקת דארק אמביינט** (**Dark Ambient או Gothic Ambient**), שלעיתים מכונה "מוזיקת אווריה גותית", היא תת-סוגה של מוזיקת אמביינט שמטרתה ליצור אווירה עצובה, קודרת ומלנכולית, האופיינית לגותיקה הרומנטית, המושפעת מספרות גותית, מוזיקה קלאסית, רוק גותי, דארק ווייב, דום מטאל, מטאל גותי ומטאל סימפוני. בעוד שהמונח **Dark Ambient** מתייחס יותר למוזיקת רוק גותי, מטאל גותי, פיונרל דום, מוזיקה אלקטרונית, דארק ווייב, אינדסטריאל או סגנונות נגזרים, המונח **Gothic Neoclassical** מתייחס למוזיקה קלאסית ומוזיקה נאו-קלאסית אפלה שהולחנה בזמננו, לרבות מוזיקת מטאל גותי סימפוני ופסקולים בסגנון דומה.

## דארק אמביינט

* דארק ווייב
* רוק גותי
* מטאל גותי
* פיונרל דום
* בלאק אמביינט
* מוזיקה אלקטרונית
* דנג'ון סינת'
* מוזיקה תעשייתית

## מוזיקה גותית נאו-קלאסית

**מוזיקה גותית נאו-קלאסית** היא מוזיקת אווירה גותית שמולחנת בסגנון של מוזיקה קלאסית או מוזיקה נאו-קלאסית. המקצב במוזיקת אווירה גותית הוא לרוב איטי ושקט, כמעין קינה או מארש אבל. בנוסף, מוזיקה זו לרוב כוללת אלמנטים רבים של מוזיקה קלאסית כגון כלי נגינה קלאסיים (עוגב, פסנתר וכינור הם הנפוצים שבהם), תזמורת סימפונית ומקהלה (לעיתים הסאונד התזמורתי והמקהלתי נוצר על ידי סימפול ממוחשב), וזמרת אופרה. קטעי המוזיקה יכולים להיות כליים לחלוטין (כלומר: ללא שירה), רק עם ליווי מקהלה ברקע (ששרה לרוב בלטינית או בפסאודו-לטינית), או עם שירה נוגה של זמרת בעלת קול צלול של סופרן או מצו-סופרן באופן הדומה לשירה הנשית במטאל הגותי.

## ראו גם
* מוזיקת אווירה
* דארק ווייב (Dark Wave)
* מוזיקה גותית נאו-קלאסית
* רוק גותי (Gothic Rock / Goth Rock)
* מטאל גותי (Gothic Metal / Goth Metal)

## קישורים חיצוניים

גותית, מוזיקת אווירה
הר פינגר (אלסקה)

**הר פינגר** (באנגלית: **Finger Mountain**; מילולית: הר האצבע), הוא הר הממוקם במרכז מדינת אלסקה שבארצות הברית.

גובהו של ההר 671 מטרים מעל פני הים.

ההר מתנשא לגובה של 202 מטרים מעל סביבתו.

## מקור השם
ההר נקרא על שם **סלע האצבע** (באנגלית: **Finger Rock**), סלע גרניט דמוי אצבע הבולט מפסגת ההר.
ממוזער|סלע האצבע

## קישורים חיצוניים

* הר פינגר באתר peakbagger
* תחזית מזג אוויר עדכנית עבור הר פינגר
** סטטיסטיקות מזג אוויר עבור הר פינגר
* 

## הערות שוליים

קטגוריה:ערכים עם קואורדינטות
פינגר
נחום שמריהו ששונקין

הרב **נחום שמריהו ששונקין** (י"ד בתשרי תר"נ, 9 באוקטובר 1889 - י"ט באב תשל"ה, 27 ביולי 1975) היה רב הקהילה היהודית בבתומי שבגאורגיה. לאחר עלותו לארץ ישראל שימש כרב ומשפיע של חסידי חב"ד בירושלים.

## קורות חיים
נולד בפרפויסק בשנת 1889 לאברהם ששונקין. למד בישיבות שונות, ביניהן בקרמנצ'וג, באמצ'יסלב ובקישינב. בהיותו בקישינב התקרב לרב אברהם שניאורסון, חותנו של רבי יוסף יצחק שניאורסון, ובהשפעתו נסע לישיבת תומכי תמימים בלובביץ' ולמד בה בין השנים 1906–1910. בשנת 1919 כיהן לתקופה קצרה כרב בנובוזיבקוב.

בתחילת שנות ה-20 של המאה ה-20 נשלח על ידי הריי"צ כשליח לעיר דרבנט.

בין השנים 1923–1928 שימש כרב בעיר בתומי וייסד סניף של רשת ישיבות תומכי תמימים.

בשנת 1950 עלה לישראל והתיישב בשיכון הרבנים בשכונת רוממה בירושלים, ושימש כרב בבית הכנסת החב"די בשכונת מאה שערים (בעל התניא). בין תלמידיו: הרב עדין אבן ישראל והרב טוביה בלוי.

בשנת 1953 חתם על מכתב הרבנים נגד שירות לאומי לבנות.

נפטר בירושלים בשנת 1975 ונקבר בחלקת חב"ד בהר הזיתים.

## חיבוריו
* **לקוטי דברים** (נדפס בתשי"ד)
* **זכרונותי** (נדפס בארבע הוצאות: תש"מ, תשמ"ח, תשע"ב, תשע"ג)
* **תולדות הבעש"ט: ליקוט פנינים יקרים** (נדפס בתש"כ)

## קישורים חיצוניים
* 
* 

## הערות שוליים

קטגוריה:שלוחי חב"ד
קטגוריה:רבני חב"ד במאה ה-20
קטגוריה:משפיעים חב"דים
קטגוריה:בוגרי ישיבת תומכי תמימים בלובביץ'
קטגוריה:אנשי חינוך יהודים גאורגים
קטגוריה:רבנים גאורגים
קטגוריה:נובוזיבקוב: רבנים
קטגוריה:עולים בשנות ה-1950
קטגוריה:יהודים הקבורים בהר הזיתים: חלקת חב"ד
קטגוריה:רוממה: אישים
קטגוריה:ישראלים שנולדו ב-1889
קטגוריה:ישראלים שנפטרו ב-1975
סריול ריבוליאנה

ממוזער|דג סריול שנתפס בחכה
**סריול ריבוליאנה** או **סריול צהוב זנב** (שם מדעי: *Seriola rivoliana*) הוא מין דג טורף ממשפחת הצניניתיים, הקרוב למין הגדול ביותר במשפחה, סריול אטלנטי. המין תואר לראשונה ב-1833 בידי החוקרים הצרפתים ז'ורז' קיווייה ואשיל ולנסיין שקיבצו את המידע בספר הכולל מינים רבים, Histoire naturelle des poissons.
## מאפיינים
אורכו של דג הסריול 90 סנטימטרים בממוצע אך נמצאו פרטים באורך 160 סנטימטרים ובמשקל 60 קילוגרם. לדג ישנו גוף פחות מוארך מרוב הצניניות, וצבעו תכלת ואפור כהה עם פס מעל ראשו וגבו בצבע זית. הבטן בהירה יותר משאר הגוף ולאורך צידי הגוף עובר פס לבן דק. הסנפירים הרחבים והזנב חומים וקצה הזנב שחור. הדג בעל גוף זרים וראש מגודל עם עיניים צהובות ופה גדול. לדג סנפיר גבי נמוך המופנה אחורה וסנפירי שת מופנים אחורה גדולים, כמו אצל דגי טונה.

הדג נודד סביב האוקיינוסים הטרופיים בחיפוש מזון והוא נמצא סביב פני הים ויצלול עד עומק 120 מטר. קבוצות סריולים ישחו לאורך שוניות אלמוגים ומדרונות וחלקם פוקדים ספינות טרופות בתדירות גבוהה. הם נפוצים באוקיינוס השקט וההודי מקניה ודרום אפריקה עד לאיי מריאנה, האי וויק, איי ריוקיו, כמה איים מצפון לניו זילנד וקלדוניה החדשה ובשטח שבין קליפורניה ופרו וכן באיי גלאפגוס. באוקיינוס האטלנטי הם יותר נדירים ונמצאים סביב בריטניה, למפדוזה ונכנסים לים התיכון.

דגים אלה הם טורפים הניזונים מדגים קטנים יותר ומדיונונים עליהם הם עטים במהירות. הדגים יתקרבו לכרישים כדי להוריד טפילים מעורם אל עורם הקשה של הכרישים ויעשו אותו דבר לצוללנים. דגים אלה מתרבים במשך כל השנה.

## קישורים חיצוניים

## הערות שוליים

קטגוריה:בעלי חיים שתוארו ב-1833
קטגוריה:טקסונים שתוארו בידי אשיל ולנסיין
קטגוריה:צניניתיים
קטגוריה:מגה-פאונה ימית
קטגוריה:דגי האוקיינוס השקט
כביש בין-מדינתי 70 (יוטה)

**כביש בין-מדינתי 70** (סימון הכביש: **I-70**) הוא כביש ראשי בתוואי מערכת הכבישים הבין-מדינתיים בארצות הברית. הכביש נמשך לאורך ארצות הברית החל מיוטה וכלה במרילנד. ביוטה הכביש בכיוון מערב למזרח. אורכו ביוטה כ-373 קילומטרים, והוא נמתח לאורך החלק המרכזי של המדינה.

ריצ'פילד היא העיר הגדולה ביותר על הכביש ביוטה. העיר סמוכה לכביש המהיר, אשר אינו משרת או מתחבר לאזורים עירוניים במדינה. הכביש המהיר נבנה כחלק ממערכת של כבישים המחברים את קליפורניה לצפון מזרח ארצות הברית. I-70 היה הניסיון השני לחבר את אזור דרום קליפורניה לחוף המזרחי של ארצות הברית דרך מרכז יוטה, הניסיון הראשון לבנות ציר מחבר כזה היה הניסיון לבנות את הרכבת היבשתית, אך ניסיון זה כשל. חלקים מהמהלך הראשון שימשו כבסיס להנחתו של מחדש של התוואי לכביש 70.

שלא כמו רוב הכבישים המהירים, חלקו הרב של I-70 ביוטה לא נבנה במקביל או על גבי כביש קיים. חלקים של I-70 נבנו באזורים שבהם בעבר לא היו כבישים סלולים. היות שהכביש נסלל ככביש חדש לגמרי, ב-I-70 ביוטה יש תכונות רבות ויחודיות ככביש מהיר. לדוגמה, 177 ק"מ בין גרין ריבר וסלינה הם המרחק הארוך ביותר בכביש מהיר כלשהו ללא שירותי מכונית כגון דלק. הוא גם הכביש הארוך ביותר בארצות הברית שנבנה ככביש חדש לגמרי מאז סלילת הכביש לאלסקה. בניית הקטע ביוטה של כביש I-70 מוזכרת כאבן דרך חשובה בבניית כבישי המערכת המהירים בארצות הברית.

## קישורים חיצוניים

קטגוריה:מערכת הכבישים הבין-מדינתיים בארצות הברית
ליל סקייס

**קימטריוס פוס** (באנגלית: **Kimetrius Foose**; נולד ב-4 באוגוסט 1998) ידוע בשם הבמה **ליל סקייס**, הוא ראפר וכותב שירים אמריקאי.
סקייס התפרסם בעיקר בזכות שני הסינגלים שלו אשר הגיעו למצעד הבילבורד "הוט 100": "Nowadays" שהגיע למקום ה-55 ו"Red Roses" שהגיע למקום ה-69. אלבומו "Life of a Dark Rose" שיצא לאור ב-10 בינואר 2018 הגיע למקום העשירי במצעד הבילבורד 200.

## ביוגרפיה
סקייס נולד ב-4 באוגוסט 1998 בצ'יימברסבורג, פנסילבניה. הוא החל לכתוב שירים כבר כשהיה בן 4, מי שהציג לו את המוזיקה היה אביו של קימטריוס שהיה בעצמו ראפר אמריקאי שנודע בכינוי "Dark Skies" ומכאן אימץ לעצמו קימטריוס את שם הבמה "Lil Skies". כשהיה בן 11 פוס ומשפחתו עברו לגור בוינסבורו, פנסילבניה. הוא סיים את לימודיו בבית הספר התיכון בוינסבורו והספיק להשתתף מעט בלימודי האוניברסיטה בפנסילבניה לפני שהחליט להתמקד בקריירת הראפ שלו.

## אלבומים
*2012: *Glowing Microphones*
*2016: *Good Grades Bad Habits 2*
*2017: *Alone*
*2018: *Life of a Dark Rose*
*2019: *Shelby*
*2021 unbothered
*out ur body music 2024
## קישורים חיצוניים

## הערות שוליים

קטגוריה:אמנים אמריקאים הידועים בשם במה
קטגוריה:ראפרים אמריקאים
קטגוריה:אמריקאים שנולדו ב-1998
SS 90

ממוזער|310px|דגם "SS 90"
**SS 90** (קרויה גם: "Jaguar-SS-90-Roadster", "Swallow Sidecar SS90") היא מכונית ספורט בתצורת רודסטר מתוצרת יצרנית הרכב "SS Cars"  (שם מלא: "S. S. Cars Limited") אשר בשנת 1945 הפכה ל-יגואר,

דגם יוצר בשנת 1935. 

יוצרו 23 יחידות

## "SS 90"
,,  
* 2 מושבים
* ללא חלונות מלבד 2 חלונות (מגני שמש) סימטריים - לרוחב - מקדמה
* מאייד - גוף כפול מסוג "RAG"
* תאוצה בין 0-80 קמ"ש היא 12.0 שניות
* את דגם ה-"SS 90"  פיתח מהנדס הרכב הבריטי "Harry Weslake"
* השם "SS 90" - מסמן את המהירות המקסימלית של הדגם שהיא 90 מייל

## ראו גם
* יגואר
* SS יגואר 100
* יגואר XK120
* יגואר XK140
* יגואר XK150

## לקריאה נוספת
* דגם  "SS 90" - תמונות (bonhams.com/auctions)

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1935
קטגוריה:מכוניות בריטיות
קטגוריה:רכבי יגואר
IFA F9

**IFA F9** היא מכונית משפחתית קטנה המוגדרת כמכונית קומפקטית, מתוצרת יצרנית הרכב **Industrieverband Fahrzeugbau** , (שם נפוץ: **IFA**) אשר יוצרה בגרמניה המזרחית בין השנים 1949–1956.

משנת 1952 שם היצרן שונה ל-"Eisenacher Motorenwerk"  ובהמשך ל-"Automobilwerk Eisenach" .

תאוצת דגמי "סדאן" ו"קבריולה" בין 0 - 100 קמ"ש היא 39 שניות.
## תצורות "IFA F9"

* 2 דלתות - סדאן (Limousine)
* 2 דלתות - קבריו-לימוזין (Cabrio-Limousine)
* 2 דלתות - קבריולה
* 3 דלתות - סטיישן (Kombi)
## מחירים ב[[מזרח גרמניה]]
* דגם סדאן - 13,200 מארק מזרח גרמני
* דגם קבריולה - 12,650 מארק מזרח גרמני 
* דגם קבריו-לימוזין - 15,000 מארק מזרח גרמני

## תמונות

קובץ:Fotothek df roe-neg 0006214 033 Kreisverkehr in der Innenstadt.jpg  | דגם "IFA F9", סדאן, 2 דלתות 
קובץ:Fotothek df roe-neg 0006214 024 Ansicht eines parkenden IFA F9 vor der Mädler-Pa.jpg | דגם "IFA F9", סדאן, 2 דלתות 
קובץ:Fotothek df roe-neg 0006217 024 Ansicht eines IFA F9.jpg  | דגם "IFA F9", סדאן, 2 דלתות 
קובץ:Etmr 05 – IFA.jpg | דגם "IFA F9" 
קובץ: IFA F9 - back.jpg | דגם "IFA F9" 
קובץ:Bundesarchiv Bild 183-82750-0026, Friedensfahrt, DDR-Begleitfahrzeug.jpg | דגם "IFA F9"  - קבריולט
קובץ:Fotothek df roe-neg 0006214 023 Ansicht eines parkenden IFA F9 vor der Mädler-Pa.jpg | דגם "IFA F9" 
קובץ:IFA-F9 Foreground.jpg | דגם "IFA F9"  
קובץ:IFA F9.JPG | דגם "IFA F9"  - קבריולט, 4 דלתות (דגם "Kübelwagen")
קובץ:OMMMA 2011 Impressionen (6109601270).jpg | דגם "IFA F9"  - קבריולט
קובץ:IFA F9 Kombi.jpg | דגם "IFA F9" דגם "Kombi" - סטיישן  
קובץ:IFA F9Combi Fahrzeugausstellung Seifersdorf.jpg | דגם "IFA F9" דגם "Kombi" - סטיישן  


## קישורים חיצוניים

* 
* 
* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1949
קטגוריה:מכוניות מזרח גרמניות
IANDS

**IANDS** (ראשי תיבות באנגלית של: **I**nternational **A**ssociation for **N**ear-**D**eath **S**tudies, תרגום: **האגודה הבינלאומית לחקר חוויות סף-מוות)** הוא מוסד ללא כוונת רווח עם משרדים ראשיים בדרהאם, צפון קרוליינה, העוסק בפן האקדמי של חקר חוויות סף-מוות (NDE).
העמותה נוסדה בארצות הברית בשנת 1981, על מנת ללמוד ולספק מידע על תופעות של חוויית סף מוות. ועם השנים הפכה לארגון בינלאומי, אשר כולל יותר מ-50 קבוצות מקומיות ברחבי העולם, וכ-850 חברים. אגודות, קבוצות הדרכה ותמיכה, הוקמו בערים הגדולות בארצות הברית. IANDS תומך ומסייע לאנשים החווים חוויית סף-מוות, משפחותיהם ואנשים הקרובים להם. באופן רשמי הארגון גיבש חזון של רצון לבנות "הבנה גלובלית של המוות, וחוויית סף-מוות, באמצעות מחקר, חינוך ותמיכה".

בשנת 2020 הוקם הסניף הישראלי של IANDS על ידי הילה ברוך, שעברה בעצמה חוויית מוות קליני. העמותה הישראלית נקראת "העמותה ללימוד וחקר חוויות סף מוות- **אייאנדס ישראל** (ע"ר)"

## ראו גם
* פאראפסיכולוגיה
* ברוס גרייסון
* ריימונד מודי
* קנת' רינג
* על טבעי
* גלגול נשמות

## קישורים חיצוניים
* 

* אתר הבית של הארגון
* מאות עדויות מצולמות שנאספו לצורכי המחקרים של IANDS בערוץ הארגון באתר YouTube

## הערות שוליים

קטגוריה:מוסדות מדעיים בין-לאומיים
קטגוריה:חוויות סף מוות
קטגוריה:פאראפסיכולוגיה
תירס ננסי

ממוזער|מוקפץ ירקות בשילוב עם תירס ננסי
**תירס ננסי** או **תירס גמדי** הוא דגן תירס שנקצר בשלב מוקדם בזמן שהגבעול עדין קטן ולא בוגר. הוא בדרך כלל נאכל בשלמותו – יחד עם האשבול – בניגוד לתירס בוגר, שם האשבול קשה מדי לעיכול עבור האדם. הוא נאכל גם חי וגם מבושל. ערכיו התזונתיים דומים לכרוב, גזר ועגבנייה. תירס ננסי מקובל במנות על בסיס ירקות מוקפצים.

תאילנד היא המדינה הראשונה לייצר תירס ננסי, והוא מיוצר גם בצפון אמריקה, יפן, הודו ואירופה.

## גידול תירס ננסי
את התירס הננסי אפשר לגדל כיבול עיקרי וכיבול משני. תקופת הזריעה יכולה להתקיים בכל עונה בשנה כשמזג האוויר האופטימלי הוא בין 22 מעלות ל-32 מעלות. בדרך כלל החקלאי מעבד את התירס הננסי כיבול תומך לאחר קצירת היבול העקרי. הגידול של התירס הננסי הוא שימושי לפיתוח הקרקע באופן אורגני ליבול הבא וגם לטובת רווח.
ממוזער|תירס ננסי
את התירס הננסי אפשר להפיק עד 4-5 פעמים בשנה משום שתקופת הגידול היא קצרה, זאת במידה וכמות הגשם היא בין 1,000 ל-1,200 מ"מ בשנה. ניתן לעבד לצידו גידולים נוספים.

## ערך תזונתי
המחקר מצביע על כך שתירס ננסי הוא מקור טוב לחומרים מזינים שונים כמו חלבון, סיבים גולמיים, פחמימות וסיבים תזונתיים ואיכותו התזונתית שווה או אפילו עדיפה על ירקות רבים אחרים בשימוש נפוץ. 

## שימושים
תירס ננסי נצרך בכל רחבי העולם. הייצור שלו עלה מ-239.7 ל-279.7 מיליון טון בין 2003 ל-2013. ניתן גם להשתמש בו להאכלת בעלי חיים כגון כבשים ופרות.

## קישורים חיצוניים

* What is Baby Corn? Farming Method
* Baby corn plants characteristics Farming Method
* What is Baby Corn? Pamphlet From Washington State University

## הערות שוליים

קטגוריה:תירס
AWZ P70 Zwickau

**AWZ P70 Zwickau** היא מכונית סופרמיני מתוצרת יצרנית הרכב המזרח גרמנית **VEB Automobilwerke Zwickau (AWZ)** (בשנת 1957 שונה שם החברה ל-"HQM Sachsenring GmbH" ) אשר יוצרה בין השנים 1955–1959.

סך הכול יוצרו 36,786 יחידות.

## תצורות
,
* 2 דלתות - סדאן (יוצר בין השנים 1955 - 1959)
* 2 דלתות - קופה (יוצר בין השנים 1957 - 1959)
* 3 דלתות - סטיישן (יוצר בין השנים 1956 - 1959)

## "AWZ P70 Zwickau"
* יוצרו כ-12,000 יחידות בשנה
* מנוע הנעה קדמית
* מאייד - 1
* מכל דלק - 32 ליטר

## תמונות

קובץ:AWZ P 70 @ 2012 Oldtimertreffen in Greußen.jpg | דגם "AWZ P70 Zwickau" - קופה
קובץ: 34. DKW-Treffen in Garitz 2010 - Flickr - ReneS (7).jpg | דגם "AWZ P70 Zwickau" - קופה 
קובץ:IFA P 70 Coupe.jpg | דגם "AWZ P70 Zwickau" - קופה 
קובץ:IFA P 70 Limousine.jpg | דגם "AWZ P70 Zwickau" - סדאן
קובץ:AWZ-P70-Limousine.JPG | דגם "AWZ P70 Zwickau" - סדאן
קובץ:AWZ P70 Limousine-braun-Horch-Museu m.jpg | דגם "AWZ P70 Zwickau" - סדאן
קובץ:Classic Moto Show 2015 101.jpg | דגם "AWZ P70 Zwickau" - סדאן
קובץ:Classic Moto Show 2014 (166).JPG | דגם "AWZ P70 Zwickau" - סדאן
קובץ:P 70 (7906422426) (2).jpg | דגם "AWZ P70 Zwickau" - סטיישן 
קובץ:Automobil P 70.jpg | דגם "AWZ P70 Zwickau" - סטיישן 
קובץ:AWZ P70 "Zwickau" Kombi c.1955-59 (16510268971).jpg | דגם "AWZ P70 Zwickau" - סטיישן 
קובץ:AWZ P70 Kombi Fahrzeugmuseum Chemnitz.JPG | דגם "AWZ P70 Zwickau" - סטיישן 


## קישורים חיצוניים

* 
* 

## הערות שוליים

קטגוריה:מכוניות סופרמיני
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1955
קטגוריה:מכוניות מזרח גרמניות
Sachsenring P240

**Sachsenring P240** היא מכונית סלון מתוצרת יצרנית הרכב המזרח גרמנית HQM Sachsenring GmbH (החברה הייתה קרויה: ** VEB Kraftfahrzeugwerk Horch Zwickau**) אשר יוצרה בין השנים 1955–1959. 

יוצרו 1,382 יחידות.

## תצורות "Sachsenring P240"
* 4 דלתות - סלון (5 מושבים)
* 4 דלתות - קבריולה
* 5 דלתות - סטיישן
## דגם  קבריולה שרד "Sachsenring P240"

4 דגמי שרד, מסוג קבריולה נבנו לרגל חגיגות "20 שנים ל-גרמניה המזרחית GDR" שנערכו ב-7 באוקטובר 1969 בנוכחות צבא העם הלאומי.

## תמונות

קובץ:Horch (7907431658).jpg | דגם "Sachsenring P240" - קבריולט
קובץ:Sachsenring-P-240-Cabriolet.jpg | דגם "Sachsenring P240" - קבריולט
קובץ:P240 Sachsenring.JPG | דגם "Sachsenring P240" - סלון 
קובץ:August Horch Museum Zwickau - gravitat-OFF - Sachsenring P 240 Limousine (1953 - 1959).jpg | דגם "Sachsenring P240" - סלון 
קובץ:PkwSachsenring.JPG | דגם "Sachsenring P240" - סלון 
קובץ:Horch (7907437176).jpg | דגם "Sachsenring P240" - סטיישן



קובץ:Sachsenring P 240 Reprasentant.jpg |  דגם  שרד "Sachsenring P240" - קבריולט 
קובץ:Sachsenring P240 „Repräsentant“ MHM Dresden2.jpg |  דגם  שרד "Sachsenring P240" - קבריולט 
קובץ:Bundesarchiv Bild 183-N1007-0309, Berlin, 25. Jahrestag DDR-Gründung, Parade.jpg |  דגם  שרד "Sachsenring P240" - קבריולט 
קובץ:Bundesarchiv Bild 183-B1019-0001-051, Fußballspiel DDR-Ungarn, Ehrengäste Tereschkowa, Gagarin.jpg |  דגם  שרד "Sachsenring P240" - קבריולט 
קובץ:Bundeswehrmuseum Dresden 28.jpg |  דגם  שרד "Sachsenring P240" - קבריולט 


## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות סטיישן
קטגוריה:מכוניות שרד
קטגוריה:דגמי מכוניות שהושקו ב-1955
קטגוריה:מכוניות מזרח גרמניות